
Ministru kabineta rīkojums Nr. 593
Rīgā 2022. gada 6. septembrī (prot. Nr. 44 28. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 47 784 euro, lai segtu faktiskos izdevumus, kas saistīti ar Āfrikas cūku mēra uzliesmojuma apkarošanas pasākumiem – dzīvnieku nogalināšanu un dzīvnieku izcelsmes blakusproduktu likvidēšanu, tai skaitā:
· 1.1. 38 082 euro, lai Lauku atbalsta dienests nodrošinātu samaksu sabiedrībai ar ierobežotu atbildību "Grow Energy" (reģistrācijas numurs 40103275664, juridiskā adrese – "Gravas", Limbažu pagasts, Limbažu novads, LV-4020, faktiskā adrese – "Gravas", Limbažu pagasts, Limbažu novads, LV-4020, Pārtikas un veterinārā dienesta atzīšanas numurs A 064721) par faktiskajiem izdevumiem, kas saistīti ar cūku līķu, kontaminētās barības un no apgrozības izņemtās dzīvnieku izcelsmes pārtikas transportēšanu un dzīvnieku izcelsmes blakusproduktu likvidēšanu;
· 1.2. 9702 euro, lai segtu Pārtikas un veterinārā dienesta faktiskos izdevumus par dzīvnieku nogalināšanu zemnieku saimniecībās Rudbāržu pagastā.
· 2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti izdevumi, kas radušies, īstenojot šā rīkojuma 1. punktā minētos Āfrikas cūku mēra uzliesmojuma apkarošanas pasākumus. 

